Document ID: 32004R1652

KOMISIJAS REGULA (EK) Nr. 1652/2004
(2004. gada 20. septembris),
ar ko pieļauj pārcēlumus starp daudzuma limitiem, kuri noteikti Pakistānas Islāma Republikas izcelsmes tekstilizstrādājumiem un apģērbiem
EIROPAS KOPIENAS KOMISIJA,
ņemot vērā Eiropas Kopienas dibināšanas līgumu,
ņemot vērā 1993. gada 12. oktobra Padomes Regulu (EEK) Nr. 3030/93 par vienādiem importa noteikumiem attiecībā uz noteiktiem trešo valstu tekstilizstrādājumiem (1) un jo īpaši tās 7. pantu,
tā kā:
(1)
Eiropas Kopienas un Pakistānas Islāma Republikas saprašanās memorands par tirgus pieejamības režīmu tekstilizstrādājumiem, kas apstiprināts ar Padomes Lēmumu 96/386/EK (2), paredz Pakistānai labvēlīgi izskatīt noteiktu ārkārtējas pielāgošanas pieprasījumus.
(2)
Pakistānas Islāma Republika 2004. gada 24. maijā iesniedza starpkategoriju pārcēlumu pieprasījumu.
(3)
Pakistānas Islāma Republikas pieprasītie pārcēlumi atbilst pielāgošanas noteikumu jomai, kas minēti Regulas (EEK) Nr. 3030/93 7. pantā un norādīti tās VIII pielikuma 9. slejā.
(4)
Ir lietderīgi pieprasījumu izpildīt.
(5)
Vēlams, lai šī regula stātos spēkā nākamajā dienā pēc tās publicēšanas, lai ļautu uzņēmējiem iespējami drīz gūt no tās labumu.
(6)
Šajā regulā noteiktie pasākumi atbilst Tekstilizstrādājumu komitejas, kas izveidota ar Regulas (EEK) Nr. 3030/93 17. pantu, atzinumam,
IR PIEŅĒMUSI ŠO REGULU.
1. pants
Pārcēlumus starp daudzuma limitiem, kas noteikti Pakistānas Islāma Republikas izcelsmes tekstilprecēm, atļauj attiecībā uz 2004. kvotu gadu saskaņā ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojam visās dalībvalstīs.
Briselē, 2004. gada 20. septembrī

Labels: 3
18
1